„Menadžer kompanija“ d.o.o. Banja Luka, sa sjedištem u ulici Cerska 38, vlasnik internet oglasnika na adresi [www.malioglasi.com](http://www.malioglasi.com) , zastupana po direktoru Dušanu Bastašiću (u daljem tekstu „Mali oglasi“)

i

\_\_\_\_\_\_\_\_\_\_\_\_\_\_\_\_\_\_\_\_sa sjedištem u\_\_\_\_\_\_\_\_\_\_\_\_\_\_\_\_\_\_\_, zastupan po\_\_\_\_\_\_\_\_\_\_\_\_\_\_\_\_ (u daljem tekstu „Korisnik“)

Dana\_\_\_\_\_\_\_\_\_\_\_\_\_\_, zaključuju

**UGOVOR O OGLAŠAVANJU**

**Član 1.**

 Predmet ovog ugovora je korišćene usluga oglašavanja pravnog lica (u daljem tekstu „Korisnik“) na internet portalu Mali oglasi, u odjeljku namjenjenom oglašavanju pravnih lica - Menadžer prodavnice.

**Član 2.**

 U svrhu korišćenja usluga iz člana 1, Korisnik je obavezan da se registruje na predviđenom obrascu, te da pritom ostavi određene podatke o svom pravnom licu kao i podatke u svrhu njegovog kontaktiranja.

**Član 3.**

 Mali glasi se obavezuju da će nakon najviše trideset dana besplatnog oglašavanja, Korisniku za uplaćeni mjesečni iznos od 50 BAM + PDV staviti na raspolaganje 3000 virtuelnih Menadžerovih žetona, te da će Korisniku staviti na raspolaganje sve usluge koje se nalaze u ponudi internet prodavnice.

**Član 4.**

 Korisnik se obavezuje, da se prilikom korišćenja usluga u potpunosti pridržava uslova i pravila korišćenja internet oglasnika Mali oglasi, koja se nalaze na linku https://malioglasi.com/uslovi-i-pravila-koriscenja**.**

 Korisniku je zabranjeno postavljanje sadržaja koji su nezakoniti, štetni, prijeteći, koji zlostavljaju, uznemiravaju, kleveću ili su na bilo koji način štetni maloljetnicima. Korisnik se posebno obavezuje da neće prodavati i oglašavati prodaju robe ili pružanje usluga kojima bi se kršila autorska i srodna prava trećih osoba. Mali oglasi će u najkraćem roku ukloniti sadržaj nakon što se u potpunosti uvjeri da on krši pozitivne zakonske propise ili je na bilo koji način štetan.

 Korisnik se obavezuje da postavlja oglase koji se odnose na konkretan predmet prodaje. Oglas mora sadržajno pripadati tj. Biti postavljen u primjerenu kategoriju.

**Član 5.**

 Ovaj ugovor se zaključuje na neodređeno vrijeme.

 Korisnik ima pravo da svojom izjavom raskine ugovor sa otkaznim rokom od trideset dana. Ugovor će se smatrati raskinutim momentom prijema izjave od strane Malih oglasa.

 Mali oglasi imaju pravo da raskinu ugovor u slučaju korišćenja portala suprotno uslovima i pravilima korišćenja, kao i u slučaju postavljanja nezakonitih sadržaja.

**Član 6.**

 Ovaj ugovor stupa na snagu sa danom registracije prodavnice od strane Korsinika.

 Eventualne sporove iz ovog Ugovora ugovorne strane će rješavati sporazumno, a ako u tome ne uspiju, spor će rješavati nadležni sud u Banjoj Luci.

 Za Korisnika Za Male oglase

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_**